КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Семьяясысь, челядьлы керкаясысь, школа-интернатъясысь, велöдан да воспитайтан торъя учреждениеясысь да челядьлы мукöд учреждениеысь ас вöляöн мунысь тыр арлыдтöмъясöс нуöм-вайöмкöд йитчöм öткымын юалöм йылысь» Коми Республикаса Оланпас збыльмöдöм кузя мераяс йылысь**

«Семьяясысь, челядьлы керкаясысь, школа-интернатъясысь, велöдан да воспитайтан торъя учреждениеясысь да челядьлы мукöд учреждениеысь ас вöляöн мунысь тыр арлыдтöмъясöс нуöм-вайöмкöд йитчöм öткымын юалöм йылысь» Коми Республикаса Оланпас збыльмöдöм могысь Коми Республикаса Правительство шуис:

1. Индыны Коми Республикаса йöзлы отсöг сетан агентствоöс Коми Республикаса олöмö пöртысь власьт уполномочитöм органöн, кодi кутас нуöдны удж, мый йитчöма Россия Федерацияса субъектъясын, а сiдзжö государство – Независимöй Государствояс Öтувын участвутйысьяслöн мутасын семьяясысь, челядьлы керкаясысь, школа-интернатъясысь, велöдан да воспитайтан торъя учреждениеясысь да челядьлы мукöд учреждениеысь ас вöляöн мунысь да Коми Республика мутасын аддзöм тыр арлыдтöмъясöс нуöм-вайöмкöд.

2. Индыны «Тыр арлыдтöмъяслы Сыктывкарса социально-реабилитационнöй шöрин» Коми Республикаса государственнöй учреждение учреждениеöн, кöнi уджалысьясыс Россия Федерацияса субъектъясын нуöны-вайöны семьяясысь, челядьлы керкаясысь, школа-интернатъясысь, велöдан да воспитайтан восьса торъя учреждениеясысь да мукöд челядьлы торъя учреждениеясысь ас вöляöн мунысь тыр арлыдтöмъясöс.

3. Тайö шуöмыс вынсялö сiйöс официальнöя йöзöдан лунсянь.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.

Коми Республикаса Юралысь В.Гайзер

Сыктывкар

2010 вося лöддза-номъя тöлысь 24 лун

190 №

Исакова 1 472 пас